ET
3.5.2023
Euroopa Liidu Teataja
C 156/37
4.2.2.
Omadused Juustul on kuivatatud, pruunikaskollasest pruunini ulatuva värvusega teraline koorik ning kõva või sile tekstuur.
Juust on vandlikarva.
Viilutatud juustus on ühtlaselt, kuid hõredalt jaotunud, umbes herneterasuurused, matid või läikivad ümmargused augud.
Üldiselt on augud ümmargused ja herneterasuurused.
Juustu maitse on mahe ja muutub laagerdudes teravaks.
Sõltuvalt küpsusastmest võivad kirjeldatud omadused olla rohkem või vähem märgatavad, ilma et see mõjutaks või muudaks juustu „Vorarlberger Alpkäse“ üldist kuvandit.
Juustu „Vorarlberger Alpkäse“ võib turustada eri suuruses tükkidena.
Põhjused Sõnad „rasvasisaldus kuivaines üle 45 %“ on välja jäetud ning neid ei ole asendatud, sest need ei ole kehtivate õiguslike nõuete seisukohast vajalikud.
Tootespetsifikaadis osaliselt juba sisaldunud ja nüüd osaliselt täiendatud sõnastust on täpsustatud, et muuta toote kirjeldus selgemaks ja terviklikumaks, andes seeläbi kontrolliasutusele täpsemad ja usaldusväärsemad tooteparameetrid toote kvaliteedi tagamiseks.
Ka minimaalne laagerdumisaeg on täpsemalt kindlaks määratud ja seega on seda täpsustatud.
Turu- ja müügiolukord, kus on suundumus pikemalt laagerdunud juustude poole, nõuab suuremat paindlikkust seoses vormi kõrguse ja juustuketaste kaaluga.
Seetõttu on kaalu suurendatud kuni 40 kilogrammini.
See muudatus ei kahjusta ega mõjuta juustu „Vorarlberger Alpkäse“ kvaliteeti.
2.
Päritolutõend
Algse tootespetsifikaadi punkti 5 alapunktis d „Päritolutõend“ esitatud varasemad märkused toote ajaloo kohta, mis pidid olema esitatud nimetatud punktis kõnealuse nimetuse tunnustamise ajal, on nüüd üle viidud punkti 4.6 „Seos geograafilise piirkonnaga“.
Nende asemel on muudetud tootespetsifikaadi punkti 4.4 „Päritolutõend“ lisatud valdkondlikud sätted jälgitavuse tagamiseks: „Taotluse esitanud ühing peab tootjate registrit, kuhu on kantud kõik geograafilise piirkonna sennalpe’d (mägionnid), kus toodetakse juustu „Vorarlberger Alpkäse“, koos alpikarjamaa nime ja kontaktaadressiga.
Sennalpe peab esitama taotlevale ühendusele konkreetse taotluse enda registrisse kandmiseks.
Kasutatavat piima on lubatud vedada ühest määratletud piirkonna heakskiidetud mägijuustumeiereist teise.
Jälgitavuse tagamiseks tuleb veetava piima kogus dokumenteerida saatelehel.
Juustu „Vorarlberger Alpkäse“ jälgitavuse tagamiseks väljaspool tarneahelaid annab taotluse esitanud ühing taotluse korral juustule kaseiinmärgi.
See sisaldab seerianumbrit.
Kasutatavale kaseiinmärgile on kantud järgmine tekst: „G.U.-VBG ALPKAESE XXXXXX“ Sennalpe peab enne juustu pressimist kinnitama igale toodetud juustukettale seerianumbriga kaseiinmärgi ja dokumenteerima selle igapäevases tootmisaruandes.
Igapäevases tootmisaruandes dokumenteeritakse ka tootmiskuupäev, töödeldud piima kogus, kuumutamistemperatuur ja sel päeval toodetud juustuketaste arv.
Laagerdumisajast kinnipidamist saab jälgida tootmisdokumentide/partiide abil.
Juustu võib laagerdada ja hoiustada ka määratletud piirkonna madalamates paikades asuvates piirkondlikes laagerdumiskeldrites.
Juustu „Vorarlberger Alpkäse“ (nt saatelehed/partiid).“
müümisel
peab
sennalpe
pidama
jälgitavust
võimaldavat
arvestust